ערכתי לאחרונה בתאריך 19.06.19 בשעה 07:04 בברכה, דוידזון

זמן קצר לאחר שבני המשפחה של הילדה בת ה־7 שנפגעה נחשפו למקרה, הם פנו לרב חיים קנייבסקי, גדול הדור החרדי, בשאלה מה נכון להם לעשות.

תשובתו של הרב קנייבסקי היתה חד־משמעית - עליהם לפנות מייד למשטרה ולחשוף בפניה את פרטי האירוע במלואם. אסור להשאיר את המקרה בתוך הקהילה. קביעתו של הרב קנייבסקי, שאליה נשמעו בני המשפחה ללא עוררין, אינה מובנת מאליה.

עד לפני כמה שנים היו מעדיפים במגזר החרדי לוותר על פנייה לרשויות החוק ולטפל במקרה באופן עצמאי, ולרוב גם בצורה בעייתית ועקומה, ואילו בשנים האחרונות המגמה השתנתה.

בני המגזר החרדי פונים מייד למשטרה, וזאת מצידה נזהרת בטיפול בפניות הללו יותר מאשר בציבור הכללי, בשל הרגישות הרבה. "הרב באופן כללי מורה במקרים כאלה להגיש תלונה", אמר מקורב לגדול הדור החרדי, אולם סירב להרחיב במקרה הפרטני בשל צנעת הפרט.

מקור: https://www.israelhayom.co.il/article/666813



